A-wechoù e teu soñj din e cheller keñveriañ brezhoneg Roparz Hemon hag ar brezhoneg beleg evel ma cheller keñveriañ divizoù Hergé e avanturioù Tintin ha galleg an XVIIIvet pe an XIXvet  kantved. Dam soñj e teu eus ar memes mammenn frazenn Victor Hugo : Juste Dieu ! Quelle abominable profanation ! ( Han DIslande) hag hini Hergé : Dieu ait son âme ! Mais cétait un rude coquin ! ( Le Lotus Bleu ). En deiz a hiriv, ma vez kavet dispar choazh scenarii Hergé hag e zoare da skeudenniñ un istor, e vez kavet diamzeret hag er-maez ar bed gwirion an divizoù a vez lennet war Tintin, a vez alies digarez dober goap. Neus skrivagner galleg ebet en unvet kantvet warn ugent hag a gredfe skrivañ traoù evel : Ces deux coeurs nobles et purs battaient ainsi avec délices lun contre lautre, et nen étaient que plus nobles et plus purs.( Han dIslande) , diamzeret ma eo an doare-se da skrivañ ar galleg. Maleüruzamant, e brezhoneg, ez eo atav ar brezhoneg skrivet gant ar veleien en XIXvet kantved hag adkemeret gant lod eus skrivagnerien Gwalarn ar skwer vad evit un toullad mad a skrivagnerien